Kosta Rika Pase nan Kar de Final Koup di Mond Brezil la ak Difikilte
Seleksyon Kosta Rika siprann obsèvatè yo, lè l elimine Lagrès sou tir penalite 5-3, malgre yo t ap jwe ak 10 jwè. Se premye fwa nan istwa seleksyon an yo kalifye pou kar de final yon koup di mond.
WASHINGTON DC — Fanatik Kosta Rika yo ap selebre kalifikasyon seleksyon nasyonal la pou kar de final koup di mond Brezil 2014 la. Kosta Rika, revelasyon koup di mond la Brezil 2014 la, elimine Lagrès sou tir de penalite 5-3 apre skò a te nil 1 a 1 apre pwolongasyon. Antrenè Grèk la Fernando Santos akize abit ostralyen. Ben Williams kòm yon kouto 2 bò apre li ekspilse nan fen rankont la. Nan rankont ki te jwe dimanch 29 jen an La Oland pase pou kar de final la apre li elimine Meksik 2 a 1.Antrenè Miguel Herrera rann abit la responsab defèt Meksiken yo sitou penalité li bay oland] yo nan fen tan reglemantè a. Jwè seleksyon Grèk yo enfòme federasyon foutbòl peyi a yo pa bezwen prim patisipasyon yo nan koup di mond la. Sepandan yo mande federasyon an sèvi ak lajan an pou konstwi yon enstalasyon spòtif pou seleksyon nasyonal la. Nan kar de final la k ap kòmanse vandredi 4 jiyè Brezil ap rakontre Kolonbi nan Fortaleza epi Kosta Rika kont La Oland le 5 jiyè. Seleksyon Bèljik la rekonèt rankont yo pral jwe kont Etazini madi 1 jiyè a pap fasil. Dries Merteen seleksyon an pral fè tout efò pou evite Etazini pa siprann yo pandan 8èm de final la. Meksiken Javier Aguirre kapab nonmen nouvo antrenè seleksyon foutbòl japonè a apre Alberto Zaccheroni demisyone lendi 30 jen an apre medya lokal yo.* *Sous Konbine Editè: Jean Lyonel Desmarattes